कोरोना वायरस से संक्रमित सपा नेता ने पुल से कूदकर की आत्महत्या
कोरोना वायरस संक्रमित होने के बाद बरेली के एसआरएमएस मेडिकल कॉलेज में भर्ती समाजवादी पार्टी (सपा) नेता ने दिल्ली-बरेली-नैनीताल राष्ट्रीय राजमार्ग के ओवर ब्रिज से कूदकर आत्महत्या कर ली।
बरेली (उत्तर प्रदेश)। उत्तर प्रदेश में कोरोना वायरस के मामले लगातार तेजी से बढ़ते जा रहे है। जहां एक ओर राज्य सरकार के कई मंत्री कोरोना संक्रमित हो चुके हैं वहीं अब राजनेताओं में कोरोना का खौफ और तेजी से बढ़ता जा रहा है। यूपी में कोरोना वायरस के चलते अभी तक 2 मंत्री अपनी जान गवां चुके हैं। ताजा मामला राज्य के बरेली जिले से सामने आया है।  पढ़ें: PM मोदी ने सुनाई सेना के जांबाज कुत्तों की कहानी! सोफी, विदा, बलराम, भावन और रॉकी को किया यादकोरोना वायरस संक्रमित होने के बाद बरेली के एसआरएमएस मेडिकल कॉलेज में भर्ती समाजवादी पार्टी (सपा) नेता ने दिल्ली-बरेली-नैनीताल राष्ट्रीय राजमार्ग के ओवर ब्रिज से कूदकर आत्महत्या कर ली। पुलिस सूत्रों ने रविवार को बताया कि सपा नेता रमन जौहरी देर शाम मेडिकल कॉलेज के कोविड-19 वार्ड से बाहर भागे और दिल्ली-बरेली-नैनीताल राजमार्ग पर स्थित पुल से छलांग लगा दी।पढ़ें: JEE-NEET: राहुल ने साधा निशाना, कहा ‘परीक्षा पर चर्चा’ की बजाए पीएम मोदी कर रहे हैं ‘खिलौनों पर चर्चा’रविवार पूर्वाह्न पुल के नीचे पड़े मिले रमन को पुलिस की टीम जिला अस्पताल ले गई जहां चिकित्सकों ने उन्हें मृत घोषित कर दिया। उन्होंने बताया कि रमन को कुछ दिन पहले बुखार आया था। दवा लेने के बाद भी जब बुखार नहीं उतरा तो उन्होंने कोविड-19 जांच कराई। पिछली 25 अगस्त को आई रिपोर्ट में उनके कोरोना वायरस से संक्रमित होने की पुष्टि हुई थी जिसके बाद उन्हें एसआरएमएस मेडिकल कॉलेज में भर्ती कराया गया था।पढ़ें: वोकल फॉर लोकल: ये भारतीय कंपनी ला रही है शानदार फोन, कम होगी कीमतबीते शनिवार रात करीब साढे़ 12 बजे मेडिकल कॉलेज ने थाने को जानकारी दी कि कोविड-19 के मरीज रमन अस्पताल की खिड़की का कांच तोड़कर भाग गए हैं। उसके बाद उनके परिवार के लोग उनकी गुमशुदगी की शिकायत लेकर थाने पहुंचे थे। बहरहाल, पुलिस ने मामला दर्ज कर आवश्यक कार्यवाही की है। Unlock-4 : मेट्रो सेवाएं 7 सितंबर से होंगी शुरू, सफर से पहले जानें ये जरूरी नियम